‘জেলেই খুন হয়ে যেতে পারেন ইমরান খান’! কেন এই আশঙ্কা বোন আলেমার?

ওয়েবডেস্ক- সুস্থ আছে ইমরান খান (Imran Khan)। আপাতত পাকিস্তানের প্রাক্তন প্রধানমন্ত্রী ইমরান খানের বোন উজমার কথায় এতটাই খবর পাওয়া গেছে। পাকিস্তানের আদিয়ালা জেলে রয়েছেন ইমরান খান। ইমরান মানসিক অত্যাচারের শিকার বলে উদ্বেগ প্রকাশ করেছেন তার ছেলে কাসিম সহ বোন উজমা ( Uzma Khanum) ।

পাকিস্তানের এই ডামাডোলের পরিস্থিতি এবার পাকিস্তানের বর্তমান সরকারের দিকে ক্ষোভ উগরে দিলেন ইমরান খানের বোন আলেমা খান (Aleema Khan)। সরাসরি পাক সেনা প্রধান আসিম মুনিরকে (Pakistan’s Army Chief, General Asim Munir) নিশানা করে আলেমা বলেন, মুনির একজন ‘উগ্র ইসলামপন্থী’। ভারতের সঙ্গে যুদ্ধের জন্য মরিয়া হয়ে উঠেছেন মুনির। সংবাদমাধ্যমে সাক্ষাৎকার দেওয়ার সময় এইভাবে বিস্ফোরক মন্তব্য করতে দেখা যায় ইমরানের বোন আলেমা খানকে। মে মাসে ভারত ও পাকিস্তানের উত্তেজনাকে এইভাবেই ব্যাখ্যা করেছেন আলেমা।

আলেমা বলেন, আসিম মুনির একজন উগ্রপন্থী ইসলামপন্থী, একজন ইসলামিক রক্ষণশীল, গোঁড়া। এই কারণে তিনি ভারতের সঙ্গে যুদ্ধের জন্য আকুল। মুনিরের ইসলামিক মৌলবাদ এবং রক্ষণশীলর স্বভাবের জন্য ভারতের প্রতি তাঁর এই ধরনের মনোভাব বলে দাবি করেছেন তিনি।। যারা ইসলামে বিশ্বাসী নয় তিনি তাদের পছন্দ করেন না। কিন্তু ইমরান খান এই ধরনের মানুষ নন, উনি একজন খাঁটি উদারপন্থী। তাঁর ভারতের প্রতি দৃষ্টিভঙ্গি সম্পূর্ণ আলাদা, ভিন্ন পোষণ করেন।

আরও পড়ুন- জল্পনার অবসান! ইমরানের সঙ্গে জেলে দেখা করলেন বোন উজমা

আলেমার দাবি, ইমরান ক্ষমতায় এলে আপনারা দেখবেন তিনি ভারতের সঙ্গে বন্ধুত্ব করার চেষ্টা করবেন, এমনকী বিজেপির সঙ্গেও। একই সঙ্গে আলেমা বলেন, এই উগ্র ইসলামপন্থী আসিম মুনির থাকলে শুধু ভারতের সঙ্গে যুদ্ধ হবে তা নয়, ক্ষতিগ্রস্ত হবে তার মিত্র দেশগুলিও।

আলেমার আরও দাবি, মুনিরের মানসিক অবস্থা ঠিক নেই। বিকারগ্রস্ত। মস্তিষ্ক অস্থির। এক অত্যাচারী মানুষ। আর জেলে ইমরানের যদি কোনও ক্ষতি হয় তার জন্য সম্পূর্ণ দায়ী ওই মুনির।

ইমরান খানকে দেশের একজন ‘সম্পদ’ বলে দাবি করে আলেমা পশ্চিমা দেশগুলিকে ইমরান খানের কারাগার থেকে মুক্তি নিশ্চিত করার জন্য প্রচেষ্টা জোরদার করার আহ্বান জানিয়েছেন।

আলেমা জানিয়েছেন, উজমাকে দিয়ে ইমরান জানিয়েছেন, ‘মুনির সব কাজ করে ফেলেছে এবার আমাকে হত্যা করাই বাকি আছে’। ইমরান খান সেনাপ্রধানের বিরুদ্ধে তাকে এবং তার স্ত্রী বুশরা বিবিকে মিথ্যা অভিযোগে কারাগারে রাখার অভিযোগও করেছেন। তিনি অভিযোগ করেছেন যে উভয়কেই “মারাত্মক মানসিক নির্যাতন” করা হয়েছিল। ইমরান জানিয়েছেন, ‘আমি মৃত্যুদণ্ডপ্রাপ্ত ব্যক্তির মতোই রাখা হয়েছে। আমাকে খাঁচায় বন্দী করে নির্যাতন করা হয়েছিল এবং পশুর চেয়েও খারাপ আচরণ করা হয়েছিল’।

দেখুন আরও খবর-